Diari Oficial de la Generalitat Valenciana


Sumari del DOGV 3394, del 16-12-1998 (1998/10091)

ORDRE de 2 de novembre de 1998, de la Conselleria d'Economia, Hisenda i Administració Pública, per la qual s'acorda l'afectació al domini públic de la Generalitat Valenciana, per a la protecció de la natura, de dues parcel·les situades en les partides Revolta i Racó del Conte, del terme municipal d'Oliva (València).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3394

Data del DOGV
:   16-12-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/10715


Data del document
:   02-11-1998

Organisme emissor
:   Conselleria d'Economia, Hisenda i Administració Pública

Tipus de document
:   Ordre

ORDRE de 2 de novembre de 1998, de la Conselleria d'Economia, Hisenda i Administració Pública, per la qual s'acorda l'afectació al domini públic de la Generalitat Valenciana, per a la protecció de la natura, de dues parcel·les situades en les partides Revolta i Racó del Conte, del terme municipal d'Oliva (València). [1998/Q10199]
  
Mitjançant escriptura de compravenda, atorgada davant el notari de València el senyor Fernando Corbí Coloma el 28 d'octubre de 1998, la Generalitat Valenciana va adquirir dues parcel·les situades a les partides Revolta i Racó del Conté, del terme municipal d'Oliva (València), dins dels límits naturals del Parc Natural de la Marjal de Pego-Oliva, per a la preservació de les espècies biòtiques i abiòtiques de la zona humida, atesa la seua consideració com a zona especial de protecció per a les aus i estar inclosa en la Xarxa Ecològica Natura-2000 de la Unió Europea a càrrec del programa Life.
  
Una vegada formalitzada l'adquisició, i d'acord amb el que disposen els articles 61 i 62 de la Llei 3/1986, de 24 d'octubre, de Patrimoni de la Generalitat Valenciana, es procedeix a l'afectació al domini públic de la Generalitat Valenciana de l'immoble esmentat.
  
Per tot això i d'acord amb les facultats que tinc atribuïdes per l'article 62.2 de la Llei 3/1986, de 24 d'octubre de Patrimoni de la Generalitat Valenciana.
  
ORDENE
  
Primer
  
S'afecta al domini públic de la Generalitat Valenciana, amb efectes de 28 d'octubre de 1998, i amb la finalitat de preservar les espècies biòtiques i abiòtiques del Parc Natural de la Marjal de Pego-Oliva, dins del qual es troben, els immobles que a continuació es descriuen:
  
Rústica: terra arrossar, situada en el terme municipal d'Oliva, partida del Racó del Conte, parcel·la 149 del polígon 17, de 12 àrees i 46 centiàrees de superfície, i que confronta: pel nord, el senyor Vicente Fuster; sud, el senyor Enrique Gilabert; est, el senyor Francisco Cañamas; i oest, el senyor Miguel Tercero.
  
Rústica: terra arrossar, situada en el terme municipal d'Oliva, partida Revolta, parcel·la 691 del polígon 15, de 16 àrees i 62 centiàrees de superfície, i que confronta: pel nord, assagador d'Enmig; sud, riu de la partida; est, el senyor Miguel Grau Jordá; i oest, el senyor Miguel García.
  
Consten en l'Inventari General de Béns i Drets de la Generalitat Valenciana amb el número A01/46/181/0002.
  
Segon
  
L'immoble queda integrat en el domini públic de la Generalitat Valenciana, i correspon a la Conselleria de Medi Ambient l'exercici de les competències demanials sobre aquest, inclosa l'administració i conservació.
  
Tercer
  
Que la Conselleria de Medi Ambient designe un representant perquè concórrega amb el nomenat per la Direcció General de Tributs i Patrimoni, per a formalitzar la corresponent acta d'afectació.
  
València, 2 de novembre de 1998
  
El conseller d'Economia, Hisenda i Administració Pública,
  
JOSÉ LUIS OLIVAS MARTÍNEZ